২০১৮–১৯ উয়েফা চ্যাম্পিয়নস লীগ
২০১৮–১৯ উয়েফা চ্যাম্পিয়নস লীগ হলো উয়েফা কর্তৃক আয়োজিত ইউরোপীয় দলগুলোর ফুটবল প্রতিযোগিতার ৬৪তম আসর এবং ইউরোপিয়ান চ্যাম্পিয়নস ক্লাব হতে উয়েফা চ্যাম্পিয়নস লীগে নাম পরিবর্তন করার পর ২৭তম আসর।
২০১৯ সালের ১লা জুন তারিখে, স্পেনের মাদ্রিদের ওয়ান্দা মেত্রপলিতানোয় এই আসরের ফাইনাল অনুষ্ঠিত হবে। এই আসরের বিজয়ী দল উয়েফার প্রতিনিধি হিসেবে ২০১৯ ফিফা ক্লাব বিশ্বকাপের জন্য উন্নীত হবে এবং ২০১৮–১৯ উয়েফা ইউরোপা লীগের বিজয়ী দলের বিরুদ্ধে ২০১৯ উয়েফা সুপার কাপে লড়বে। একই সাথে ২০১৯–২০ উয়েফা চ্যাম্পিয়নস লীগের জন্য স্বয়ংক্রিয়ভাবে উত্তীর্ণ হবে, যদি এই দল লীগের খেলার মাদ্ধমে সরাসরি উত্তীর্ণ হয় তবে তাদের জন্য সংরক্ষিত আসনটি ২০১৮–১৯ অস্ট্রিয়ান বুন্দেসলিগা বিজয়ী দলকে দিয়ে দেওয়া হবে।
উয়েফা চ্যাম্পিয়নস লীগের ইতিহাসে প্রথমবারের মতো, এই আসরের ১৬ দলের পর্ব হতে ভিডিও সহকারী রেফারি (ভিএআর) প্রক্রিয়াটি ব্যবহার করা হবে।
রিয়াল মাদ্রিদ হচ্ছে উয়েফা চ্যাম্পিয়নস লীগের ইতিহাসে রেকর্ড টানা ৩ বারের এবং বর্তমান চ্যাম্পিয়ন।
২০১৬ সালে ৯ই ডিসেম্বর তারিখে, উয়েফা ২০১৮–২০২১ পর্যন্ত উয়েফা চ্যাম্পিয়নস লীগের জন্য নতুন বিন্যাস ঘোষণা করে, যেটি ২০১৬ সালের ২৬শে আগস্ট তারিখে ঘোষণা করা হয়। নতুন নিয়ম অনুসারে, পূর্ববর্তী মৌসুমের উয়েফা ইউরোপা লীগ বিজয়ী দল স্বয়ংক্রিয়ভাবে উয়েফা চ্যাম্পিয়নস লীগের গ্রুপ পর্বের জন্য উত্তীর্ণ হবে (পূর্বে উয়েফা ইউরোপা লীগ বিজয়ী দল প্লে-অফ রাউন্ডের জন্য উত্তীর্ণ হতে পারত, কিন্তু সেই দলটি গ্রুপ পর্বের জন্য তখনই উত্তীর্ণ হতে পারত যখন উয়েফা চ্যাম্পিয়নস লীগ বিজয়ী দলের স্থানটি শূন্য হয়ে যেত; যদিও উক্ত নিয়মের অধীনে হওয়া তিন মৌসুমেই উয়েফা ইউরোপা লীগ বিজয়ী দল গ্রুপ পর্বে উত্তীর্ণ হয়েছিল।)। উয়েফা দেশ গুণাঙ্ক অনুযায়ী শীর্ষ ৪ জাতীয় এসোসিয়েশনের লিগের শীর্ষ ৪ দল স্বয়ংক্রিয়ভাবে গ্রুপ পর্বে খেলার যোগ্যতা অর্জন করবে। বাছাইপর্বের মাধ্যমে মাত্র ছয়টি দল গ্রুপ পর্বের জন্য উত্তীর্ণ হবে (যেখানে পূর্বে দশটি দল উত্তীর্ণ হত)।
উয়েফার ৫৫টি সদস্য রাষ্ট্রের মধ্যে ৫৪টি রাষ্ট্রের সর্বমোট ৭৯টি দল ২০১৮–১৯ উয়েফা চ্যাম্পিয়নস লীগে অংশগ্রহণ করবে (শুধু লিশটেনস্টাইন এর ব্যতিক্রম, কারণ তারা কোনো ঘরোয়া লীগ আয়োজন করে না)।[৪] উয়েফা দেশ গুণাঙ্ক নিয়ম অনুযায়ী উয়েফার এসোসিয়েশন র‍্যাঙ্কিং করা হয়, যার মাধ্যমে এই প্রতিযোগিতায় প্রত্যেক এসোসিয়েশন হতে কতটি দল অংশগ্রহণ করবে তা নির্ধারণ করা হয়েছে:
২০১৮–১৯ উয়েফা চ্যাম্পিয়নস লীগের জন্য, ২০১৭ সালে উয়েফা দেশ গুণাঙ্ক অনুযায়ী প্রত্যেক সদস্য রাষ্ট্র হতে কতটি দল খেলবে তা বরাদ্দ করা হয়েছে, যেটি ২০১২–১৩ হতে ২০১৬–১৭ পর্যন্ত ইউরোপীয় প্রতিযোগিতায় তাদের কর্মক্ষমতার অপর ভিত্তি করে নির্ধারিত।
এই দেশ গুণাঙ্কের দল বরাদ্দ ছাড়াও, চ্যাম্পিয়নস লীগে এসোসিয়েশন হতে অতিরিক্ত দলও খেলতে পারে, নিম্নে উল্লিখিত:
সাধারণ প্রবেশ তালিকায়, চ্যাম্পিয়নস লীগ শিরোপাধারী দল গ্রুপ পর্বে প্রবেশ করবে। যাহোক, যেহেতু রিয়াল মাদ্রিদ ইতোমধ্যেই গ্রুপ পর্বে খেলার জন্য যোগ্যতা অর্জন করেছে (২০১৭–১৮ লা লিগায় ৩য় স্থান অর্জনকারী হিসেবে), তাই নিম্নে উল্লেখিত কিছু পরিবর্তন করা হয়েছে:
এছাড়াও, ইউরোপা লীগ শিরোপাধারী দল গ্রুপ পর্বে প্রবেশ করবে। যাহোক, যেহেতু আতলেতিকো মাদ্রিদ] ইতোমধ্যেই গ্রুপ পর্বে খেলার জন্য যোগ্যতা অর্জন করেছে (২০১৭–১৮ লা লিগায় ২য় স্থান অর্জনকারী হিসেবে), তাই নিম্নে উল্লেখিত কিছু পরিবর্তন করা হয়েছে:
গত মৌসুমে লীগে দলের অবস্থানকে প্রথম বন্ধনীর মধ্যে দেখানো হয়েছে (চ্যা: চ্যাম্পিয়নস লীগে শিরোপাধারী দল; ইউ: ইউরোপা লীগে শিরোপাধারী দল)।এই আসরের সকল পর্বের সময়সূচী নিম্নে উল্লেখ করা হলো (সকল ড্র উয়েফার প্রধান সদরদপ্তর সুইজারল্যান্ডের নায়নে অনুষ্ঠিত হয়েছে, যদি না অন্যথায় হওয়ার জন্য বিবৃতি প্রদান করা হয়)।
এই মৌসুম থেকে, গ্রুপ পর্বের সকল খেলা এক ভিন্ন সময়ে অনুষ্ঠিত হবে; সকল খেলা ১৮:৫৫ সিইটি এবং ২১:০০ সিইটি সময়ে অনুষ্ঠিত হবে। নকআউট পর্বের সকল খেলা ২১:০০ সিইটি সময়ে অনুষ্ঠিত হবে।
প্রাথমিক পর্বে, দলগুলোকে ২০১৮ উয়েফা ক্লাব গুণাঙ্কের ওপর ভিত্তি করে বাছাই এবং অ-বাছাই নামে দুইটি ভাগে বিভক্ত করা হয়েছে, এবং পরবর্তীতে দুই লেগের হোম এবং অ্যাওয়ে সমতায় ভাগ করা হয়েছে। ২০১৮ সালে ১২শে জুন, উয়েফার প্রধান সদরদপ্তর সুইজারল্যান্ডের নায়নে প্রাথমিক পর্বের ড্র অনুষ্ঠিত হয়েছে। এই বাছাইপর্বের সেমিফাইনাল পর্বের খেলা ২৬শে জুন এবং ফাইনাল পর্বের খেলা ২৯শে জুন অনুষ্ঠিত হয়েছে। উভয় খেলা-ই জিব্রালটারের ভিক্টোরিয়া স্টেডিয়ামে অনুষ্ঠিত হয়েছে। সেমিফাইনাল এবং ফাইনাল পর্বে হেরে যাওয়া দলগুলো ২০১৮–১৯ উয়েফা ইউরোপা লীগের দ্বিতীয় বাছাইপর্বে প্রবেশ করেছে।
২০১৮ সালের ২৬শে জুন তারিখে, দ্রিতা প্রথম কসোভো দল হিসেবে উয়েফা প্রতিযোগিতায় এক ম্যাচে জয়লাভ করতে সক্ষম হয়।
বাছাইপর্বে এবং প্লে-অফ পর্বে, দলগুলোকে ২০১৮ উয়েফা ক্লাব গুণাঙ্কের ওপর ভিত্তি করে বাছাই এবং অ-বাছাই নামে দুইটি ভাগে বিভক্ত করা হয়েছে, এবং তারপরে দুই লেগের হোম এবং অ্যাওয়ে সমতায় ভাগ করা হয়েছে। একই এসোসিয়েশনের দলগুলোকে কখনো একে অপরের বিপক্ষে ড্র করা হয় না।
২০১৮ সালে ১৯শে জুন, উয়েফার প্রধান সদরদপ্তর সুইজারল্যান্ডের নায়নে প্রথম বাছাইপর্বের ড্র অনুষ্ঠিত হয়েছে। এই বাছাইপর্বের প্রথম লেগের খেলা ২০১৮ সালের ১০ এবং ১১ই জুলাই এবং দ্বিতীয় লেগের খেলা ২০১৮ সালের ১৭ এবং ১৮ই জুলাই অনুষ্ঠিত হয়েছে। এই বাছাইপর্বের হেরে যাওয়া দল ২০১৮–১৯ উয়েফা ইউরোপা লীগের দ্বিতীয় পর্বে প্রবেশ করেছে, ব্যক্তিক্রম শুধু কর্ক সিটি / লেগিয়া ওয়ারশ যারা এলোমেলোভাবে ২০১৮–১৯ উয়েফা ইউরোপা লীগের তৃতীয় পর্ব থেকে বিদায় নিয়েছে।দ্বিতীয় বাছাইপর্ব দুটি আলাদা বিভাগে বিভক্ত: চ্যাম্পিয়নস পথ (লীগ চ্যাম্পিয়নদের জন্য) এবং লীগ পথ (নন-লীগ চ্যাম্পিয়নদের জন্য)। ২০১৮ সালে ১৯শে জুন তারিখে, উয়েফার প্রধান সদরদপ্তর সুইজারল্যান্ডের নায়নে দ্বিতীয় বাছাইপর্বের ড্র অনুষ্ঠিত হয়েছে। এই বাছাইপর্বের প্রথম লেগের খেলা ২০১৮ সালের ২৪ এবং ২৫শে জুলাই এবং দ্বিতীয় লেগের খেলা ২০১৮ সালের ৩১শে জুলাই এবং ১লা আগস্ট অনুষ্ঠিত হয়েছে। এই বাছাইপর্বের চ্যাম্পিয়নস পথ এবং লীগ পথে হেরে যাওয়া দল ২০১৮–১৯ উয়েফা ইউরোপা লীগের তৃতীয় পর্বে প্রবেশ করেছে।
তৃতীয় বাছাইপর্ব দুটি আলাদা বিভাগে বিভক্ত: চ্যাম্পিয়নস পথ (লীগ চ্যাম্পিয়নদের জন্য) এবং লীগ পথ (নন-লীগ চ্যাম্পিয়নদের জন্য)। ২০১৮ সালে ২৩শে জুন তারিখে, উয়েফার প্রধান সদরদপ্তর সুইজারল্যান্ডের নায়নে তৃতীয় বাছাইপর্বের ড্র অনুষ্ঠিত হয়েছে। এই বাছাইপর্বের প্রথম লেগের খেলা ২০১৮ সালের ৭ এবং ৮ই আগস্ট এবং দ্বিতীয় লেগের খেলা ২০১৮ সালের ১৪ই আগস্ট অনুষ্ঠিত হয়েছে। এই বাছাইপর্বের চ্যাম্পিয়নস পথে হেরে যাওয়া দল ২০১৮–১৯ উয়েফা ইউরোপা লীগের প্লে-অফ পর্বে প্রবেশ করেছে; অন্যদিকে লীগ পথে হেরে যাওয়া দল ২০১৮–১৯ উয়েফা ইউরোপা লীগের গ্রুপ পর্বে প্রবেশ করেছে।
প্লে-অফ পর্ব দুটি আলাদা বিভাগে বিভক্ত: চ্যাম্পিয়নস পথ (লীগ চ্যাম্পিয়নদের জন্য) এবং লীগ পথ (নন-লীগ চ্যাম্পিয়নদের জন্য)। ২০১৮ সালে ৬ই আগস্ট তারিখে, উয়েফার প্রধান সদরদপ্তর সুইজারল্যান্ডের নায়নে প্লে-অফ পর্বের ড্র অনুষ্ঠিত হয়েছে। এই বাছাইপর্বের প্রথম লেগের খেলা ২০১৮ সালের ২১ এবং ২২শে আগস্ট এবং দ্বিতীয় লেগের খেলা ২০১৮ সালের ২৮ এবং ২৯শে আগস্ট অনুষ্ঠিত হয়েছে। এই পর্বের চ্যাম্পিয়নস পথ এবং লীগ পথে হেরে যাওয়া দল ২০১৮–১৯ উয়েফা ইউরোপা লীগের গ্রুপ পর্বে প্রবেশ করেছে।
২০১৮ সালে ৩০শে আগস্ট, উয়েফার প্রধান সদরদপ্তর মোনাকোর গ্রিলমালদি ফোরামে গ্রুপ পর্বের ড্র অনুষ্ঠিত হয়েছে। সর্বমোট ৩২টি দলকে ৮টি গ্রুপে বিভক্ত করা হয়েছে, যেখানে প্রতিটি গ্রুপে ৪টি করে দল রয়েছে। এই ড্রয়ের অন্যতম প্রধান নিয়ম হচ্ছে যে, একই এসোসিয়েশনের দলগুলোকে পরস্পরের বিপক্ষে ড্র করা যাবে না। ড্রয়ের জন্য, দলগুলোকে ৪টি পাত্রে নিম্নলিখিত নীতির উপর ভিত্তি করে ভাগ করা হয়েছে (এই মৌসুমের শুরু উপস্থাপিত):
প্রত্যেক গ্রুপে, দলগুলো প্রত্যেক দলের সাথে রাউন্ড-রবিন নিয়মে নিজস্ব মাঠে এবং অ্যাওয়ে মাঠে ম্যাচ খেলবে। প্রত্যেক গ্রুপের বিজয়ী দল এবং রানার-আপ দল ১৬ দলের পর্বের জন্য উন্নীত হবে, যখন প্রত্যেক গ্রুপের তৃতীয় স্থান অধিকারী দলগুলো ২০১৮–১৯ উয়েফা ইউরোপা লীগের ৩২ দলের পর্বে প্রবেশ করেছে। এই পর্বের ম্যাচদিনগুলো হলো: ১৮–১৯ সেপ্টেম্বর, ২–৩ অক্টোবর, ২৩–২৪ অক্টোবর, ৬–৭ নভেম্বর, ২৭–২৮ নভেম্বর এবং ১১–১২ ডিসেম্বর ২০১৮।
যেসকল ক্লাবগুলো গ্রুপ পর্বে খেলার জন্য যোগ্যতা অর্জন করেছে তাদের যুব দলগুলোও ২০১৮–১৯ উয়েফা যুব লীগে একই দিনে খেলার যোগ্যতা অর্জন করেছে, যেখানে দলগুলো উয়েফা চ্যাম্পিয়নস লীগ পথ (শীর্ষ ৩২ এসোসিয়েশনের ঘরোয়া চ্যাম্পিয়ন দল প্লে-অফের পূর্ব পর্যন্ত আলাদা ঘরোয়া চ্যাম্পিয়নস পথে অংশগ্রহণ করেছে।
সর্বমোট ১৫টি জাতীয় এসোসিয়েশন এইবারের আসরের গ্রুপ পর্বে প্রতিনিধিত্ব করছে। ১৮৯৯ হোফেনহেইম, রেড স্টার বেলগ্রেড (১৯৯১ ইউরোপিয়ান চ্যাম্পিয়ন) এবং ইয়াং বয়েস এইবারের আসরের গ্রুপ পর্বে খেলার মাধ্যমে চ্যাম্পিয়নস লীগে অভিষেক করেছে (যদিও রেড স্টার বেলগ্রেড ইউরোপিয়ান কাপের গ্রুপ পর্বে অংশগ্রহণ করেছে।
নকআউট পর্বে, প্রত্যেক দল বিপরীত দলের সাথে দুই লেগের হোম-এন্ড-অ্যাওয়ে খেলায় অংশগ্রহণ করবে (শুধুমাত্র ফাইনাল ব্যতীত)। এই পর্বের নিয়মাবলী নিম্নরুপ:২০১৮ সালের ১৭ই ডিসেম্বর তারিখে, এই আসরের ১৬ দলের পর্বের ড্র অনুষ্ঠিত হবে। ২০১৯ সালের ১২, ১৩, ১৯ এবং ২০শে ফেরুয়ারি তারিখে ১৬ দলের পর্বের প্রথম লেগ ও ৫, ৬, ১২ এবং ১৩ই মার্চ তারিখে দ্বিতীয় লেগের খেলা অনুষ্ঠিত হবে।
২০১৯ সালের ১৫ই মার্চ তারিখে, এই আসরের কোয়ার্টার-ফাইনালের ড্র অনুষ্ঠিত হবে। ২০১৯ সালের ৯ এবং ১০ই এপ্রিল তারিখে কোয়ার্টার-ফাইনালের প্রথম লেগ ও ১৬ এবং ১৭ই এপ্রিল তারিখে দ্বিতীয় লেগের খেলা অনুষ্ঠিত হবে।
২০১৯ সালের ১৯শে এপ্রিল তারিখে, এই আসরের সেমি-ফাইনালের ড্র অনুষ্ঠিত হবে। ২০১৯ সালের ৩০শে এপ্রিল এবং ১লা মে তারিখে সেমি-ফাইনালের প্রথম লেগ ও ৭ এবং ৮ই মে তারিখে দ্বিতীয় লেগের খেলা অনুষ্ঠিত হবে।
২০১৯ সালের ১লা জুন তারিখে, স্পেনের মাদ্রিদের ওয়ান্দা মেত্রপলিতানোয় এই আসরের ফাইনাল অনুষ্ঠিত হবে। সেমি-ফাইনালের ড্রয়ের পর একটি আলাদা ড্রয়ের মাধ্যমে "হোম" দল (প্রশাসনিক উদ্দেশ্যের জন্য) নির্ধারণ করা হবে।
বাছাইপর্ব এবং প্লে-অফ রাউন্ডের পরিসংখ্যান এখানে স্থান পায়নি।
নোট: গাঢ় দ্বারা চিহ্নিত খেলোয়াড়গণ এখনো এই প্রতিযোগিতায় সক্রিয়।